Balk-dikbek - Wikipedia
Mullus fasciatus Thunb., 1795 (invalid)
Labrus fuliginosus Lacépède, 1801
Hemigymnus fuliginosus (Lacépède, 1801)
Labrus malapteronotus Lacépède, 1801
Sparus meaco Lacépède, 1802
Sparus zonephorus Lacépède, 1802
Scarus quinquefasciatus J. W. Bennett, 1830
Tautoga leucomos Bleeker,1858
Die balk-dikbek (Hemigymnus fasciatus) is 'n vis wat voorkom in die Indo-Pasifiese gebied, die Rooisee, Oman en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die Barred thicklip wrasse.
Die vis word tot 50 cm groot en het kenmerkende diklippe. Die vis se kleure verander soos dit ontwikkel. Die wyfie het 'n swart lyf met vyf nou, wit vertikale strepe op die sye. Die kop is geel-groen met pienk strepe op. Die volwasse mannetjie se pienk strepe is meer duidelik. Gedurende broeityd kan die mannetjie die kleure op sy lyf omkeer: die wit word swart en die swart word wit. Die onvolwasse visse is bruinerig tot donker groen van kleur met verskeie dowwe strepe oor die lyf.
Die vis leef in water wat van 5 tot 25m diep is. Hulle verkies 'n mengsel van sand, rotsrommel en koraal in riwwe. Die onvolwasse vissies skuil in die korale se takke terwyl die volwasse visse orals op die riwwe swem. Die vis is alleenlopers of bly in klein groepies. Hulle vreet slakke en skaaldiere. Hierdie spesie word nie dikwels gesien nie.
Reef fishes & corals – East coast of Southern Africa. Dennis King. Struik Nature. 1996 ISBN 978-1-86825-981-6
↑ Choat, J.H., Pollard, D. & Myers, R. 2010. Hemigymnus fasciatus. In: IUBN 2013. IUBN-rooilys van Bedreigde Spesies. Weergawe 2013.1. <www.iucnredlist.org>. Afgelaai op 9 November 2013.
Wikimedia Commons het meer media in die kategorie Balk-dikbek.
Wikispecies het meer inligting verwant aan: Balk-dikbek
Ontsluit van "https://af.wikipedia.org/w/index.php?title=Balk-dikbek&oldid=1596955"
Die bladsy is laas op 25 September 2017 om 19:20 bygewerk.